Думан Мұхаммедкәрімге жаңа айып тағылды
"Думан Мұхаммедкәрімге жаңа айып тағылды" | "https://abai.kz/post/169763"
TITLE: Думан Мұхаммедкәрімге жаңа айып тағылды
URL: https://abai.kz/post/169763
META: "Думан Мұхаммедкәрімге жаңа айып тағылды" | "https://abai.kz/post/169763"
DATE: 09.06.2023
AUTHOR(s): Abai.kz
TOTAL WORDS: 128
TEXT: Қамаудағы журналист Думан Мұхаммедкәрімге жаңа айып тағылды. Бұл туралы Азаттық жазды. Бұл туралы 9 маусымда Азаттыққа журналистің адвокаты Ғалым Нұрпейісов хабарлады. Айтуынша, Думан Мұхамедкәрімге "террористiк немесе экстремистiк әрекетті қаржыландыру және терроризмге не экстремизмге өзге де дем берушілік" (Қылмыстық кодекстің 258-бабы) бабы бойынша айып тағылған. "Бізде жаңа ғана 258-бап бойынша қозғалған іс аясында жауап алынды. Думан қорғануға құқығы бар куә ретінде сұрақтарға жауап берді. Іс Әблязовпен болған сұхбатқа қатысты. Өзге ақпарат айта алмаймын", - деді адвокат Ғалым Нұрпейісов. Думан Мұхаммедкәрім 28 мамырда "бейбіт жиын өткізу тәртібін бұзды" деген айыппен 25 тәулікке қамалған. Изоляторда сот шешіміне қарсылық білдіріп, аштық жариялаған. " 10 күннен бері тек су ішіп жатыр. Бүгін жауап алуға келгенде екінші қабатқа әрең көтерілді. Өте әлсіз. Арықтап кеткен. Күші жоқ" , - деді адвокат. *Сурет Азаттықтан алынды. Abai.kz
